Lolland-Falsters Stifts-Tidende, 1844-02-13
Et Numer af Fædrelandet er blevet lagt under beslag formedelst Optagelsen af nogle Yttringer og de danske Finantsers omskindede Kjæledægge, Sundholden, hvilke den nordamerikanske Statssecretair nylig har forebragt i de forenede Fristaters Repræsentantforsamling, og til hvis Meddelelse der har været knyttet nogle bemærkninger i Kieler Corresp. Bl. og Dannevirke, af hvilke censurerede Blade Fædrelandet havde optaget den omhandlede Artikel, i Tillid til, at et kjøbenhavnsk Blad maatte kunne gjentage, hvad der uformeent er sagt under kielsk og haderslevsk Censur, ligesom nu ogsaa flere andre af de danske Provindsblade sees uhindret at have optaget samme Artikel. At dette imidlertid ikke er Tilfældet med Hensyn til den frie Presse, er ikke noget Nyt for os, da nærværende Blad allerede tidligere har været supprimeret for endnu meget tammere Yttringer og Sundtolden, hvorfor vi da ogsaa ansee denne for en Gjenstand, der for den frie Presse ganske maa henregnes til samme Kathegori som Rusland. Vi negte ikke heller, at vi for begge Deele nære en Sympathi, der har meget tilfælleds. (Kbhpst.)J Tirsdags Middag Kl. 12 1/2 skete en Explosion i en af Frederiksværks Krudtmøller, hvori befandtes 8 Centner Krudt. Vandværket har lidt endeel, ligesom ogsaa flere i Nærheden liggende Bygninger. Til stort Held var det netop Middagstid, og ingen af Folkene vare tilstede, saa at intet Menneske er kommet til Skade. Man har ingen anden Formodning om Anledningen til Explosionen, end den, at noget af Maskineriet er sprunget. Gangtøiet derved er kommet til at hugge, og har saaledes frembragt Jld. Da den samme Mølle sprang for 16 Aar siden, var der 4 Mennesker i samme, af hvilke de to bleve dræbte, men de to Andre leve den Dag i Dag. - Træ og Jern fløi denne Gang ikke langt bort fra Stedet, men af Tagfoderet og Rygningen faldt noget ned en Fjerdingvei borte. Alle, med hvem Jndsenderen har talt, erklærede, at da Explosionen skeete, forekom det dem, som om Noget faldt ned paa deres Loft, selv 1 1/2 Fjerdingvei borte foranledigede Drønet den samme Jllusion. J den Krudtværket nærmest liggende Bolig, som har 11 Værelser i samme Etage, bleve Ruder indtrykkede saavel paa den Side, som vendte mod, som paa den Side der vendte fra Explosionen, men ikkun i de 5 Værelser som vare opvarmede, og fleest i det stærkest opvarmede Værelse, men ikke een Rude i de 6 Værelser, i hvilke der ikke var Varme. Naar undtages Skaden paa selve Krudtværket, som anslaaes til omtrent 3000 Rbd., skeete ingen anden Skade, end nogle Hundrede Vinduers Jtuslagning i forskjellige Huse. - En behjertet Handling fortjener at omtales. Medens Arbeiderne paa selve Krudtværket vare beskjæftigede med at slukke den spredte brændende Halm af det sprængte Tag, bemærkedes paa Taget af en paa den udvendige Side af Vandledningen beliggende Stampemølle, i hvilken der var Krutsats, tvende brændende Brætstumper. Den ene Stump havde fænget i Taget. Naboen paa denne Side, Smed Jørgen Nielsen, saae det, og da han vidste at Møllen, hvis Tag indvendig var gjennemtrængt af Krudistøv, maatte springe, saafremt der ikke kom hurtig Hielp, opfordrede han sine Folk til at følge sig, men ingen turde. Han commanderede nu sin Søn, en Smedesvend, til at gaae med sig; denne indvendte vel, at det var voveligt, men da Faderen sagde: Det er det samme, det er vor Pligt fulgte han. Faderen hialp ham nu op paa Taget, hvor han nedkastede de brændende Brætstumper og udrev det antændte Tagfoder; Faderen blev hos ham, hialp ham atter ned, Møllen var reddet, og sandsynlig en stor Ulykke forhindret; thi endeel Tilskuere vare allerede forsamlede ved Møllen. De raabte vel, at det var gal Mands Gierning at gaae op paa Taget, men de begik imidlertid selv den gale Mands Gierning at blive staaende i Nærheden, og have saaledes Smeden og hans Søn at takke for, (Berl. Tid.)at de ikke kom til Skade.